### Hrvatski operator prijenosnog sustava d.o.o.

### 10000 ZAGREB, KUPSKA 4

Misija Hrvatskog operatora prijenosnog sustava d.o.o. je vođenje elektroenergetskog sustava Republike Hrvatske, prijenos električne energije te održavanje, razvoj i izgradnja prijenosne mreže poradi pouzdane opskrbe korisnika uz minimalne troškove i brigu o očuvanju okoliša. HOPS d.o.o. poslodavac je koji cijeni stručnost i izvrsnost te potiče osobni i profesionalni razvoj radnika. Kontinuirano ulažemo u tehnološki rast kroz edukaciju i razvoj svojih kadrova, smatrajući svoje radnike najvrjednijim potencijalom društva. Zbog toga objavljujemo

**NATJEČAJ**

**za dodjelu stipendija redovitim studentima u akademskoj godini 2019./2020.**

**I.**

Na Natječaj se mogu prijaviti studenti studija znanstvenog polja elektrotehnika, smjer elektroenergetika i znanstvenog polja računarstvo, smjer računarstvo/informacijska i komunikacijska tehnologije i to:

* redoviti studenti III. godine preddiplomskog studija,
* redoviti studenti I. godine diplomskog studija,
* redoviti studenti II. godine diplomskog studija.

**II.**

U akademskoj godini 2019./2020. godini planira se dodijeliti ukupno 40 stipendija kako je prikazano u nastavku.

|  |  |  |  |
| --- | --- | --- | --- |
| ORGANIZACIJSKA JEDINICA  | III. godina preddiplomskog studija | I. godinadiplomskogstudija | II. godina diplomskogstudija |
| BROJ stipendija | ŠIFRA | BROJ stipendija | ŠIFRA | BROJ stipendija | ŠIFRA |
| Znanstveno polje: ELEKTROTHENIKA, smjer: ELEKTROENERGETIKA |
| Sektor za vođenje EES-a | **2** | E31 | **1** | E11 | **1** | E21 |
| Sektor za poslovnu integraciju | **1** | E32 | **2** | E12 | **2** | E22 |
| Prijenosno područje Rijeka | **3** | E33 | **2** | E13 |  |  |
| Prijenosno područje Osijek | **2** | E34 | **1** | E14 | **1** | E24 |
| Prijenosno područje Split | **2** | E35 | **2** | E15 | **1** | E25 |
| Prijenosno područje Zagreb | **1** | E36 | **1** | E16 | **1** | E26 |
| Znanstveno polje: RAČUNARSTVO/ INFORMACIJSKO KOMUNIKACIJSKA TEHNOLOGIJA |
| Sektor za poslovnu integraciju | **2** | R32 | **3** | R12 | **3** | R22 |
| Prijenosno područje Rijeka |  |  | **1** | R13 |  |  |
| Prijenosno područje Osijek |  |  | **1** | R14 | **1** | R24 |
| Prijenosno područje Zagreb | **1** | R36 | **1** | R16 | **1** | R26 |

**III.**

Visina stipendije:

* Za studente III. godine preddiplomskog studija - 2.000,00 kn neto
* Za studente I. i II. godine diplomskog studija – 2.500,00 kn neto

**IV.**

Kriteriji koje moraju ispunjavati kandidati kako bi sudjelovali na Natječaju:

* imati status redovitog studenta na studiju odgovarajućeg smjera u trenutku prijave (točka I. Natječaja)
* imati državljanstvo Republike Hrvatske u trenutku prijave
* dostaviti svu dokumentaciju iz točke VI. Natječaja

Kandidati koji ispune sve kriterije za sudjelovanje na Natječaju iz prethodnog stavka bit će pozvani da pristupe selekcijskom postupku.

Selekcijski postupak uključuje:

* test provjere stručnih znanja
* strukturirani intervju

Kandidati za dodjelu stipendije bit će izabrani prema najbolje ostvarenom rezultatu u selekcijskom postupku, a u slučaju nezadovoljstva rezultatima provjere Društvo zadržava pravo odustati od stipendiranja dotičnog kandidata.

Ako izabrani kandidat za dodjelu stipendije odustane od stipendije, izabrat će se sljedeći kandidat s najboljim rezultatom u selekcijskom postupku.

**V.**

Natječaj se objavljuje na web stranici Društva [www.hops.hr](http://www.hops.hr) u razdoblju **od** **9. do 24. siječnja 2020. godine**. U cilju privlačenja većeg broja kandidata tijekom trajanja Natječaja o istom će se objaviti informacija na odgovarajućim obrazovnim ustanovama i web stranicama.

**VI.**

Za prijavu na Natječaj potrebno je dostaviti:

* popunjen Prijavni obrazac na Natječaj za dodjelu stipendija za akademsku godinu 2019./2020., a koji se preuzima na stranici [www.hops.hr](http://www.hops.hr)
* motivacijsko pismo
* životopis
* potvrdu o upisu u III. godinu preddiplomskog, odnosno I. ili II. godinu diplomskog studija u statusu redovitog studenta s obveznom naznakom upisanog smjera
* prijepis ocjena svih položenih ispita tijekom cijelog studija, za kandidate diplomskih studija prijepis ocjena preddiplomskog i diplomskog (ECTS bodovi, prosječna ocjena zaokružena na tri decimale)
* vlastoručno potpisanu izjavu (obrazac na [www.hops.hr](http://www.hops.hr) ) kojom se izjavljuje:
* da ne prima stipendiju s obvezom zasnivanja radnog odnosa nakon završetka studija/ da prima drugu stipendiju s obvezom zasnivanja radnog odnosa kod drugog poslodavca koje se voljan odreći, uz predočenje potvrde, u slučaju da dobije stipendiju HOPS d.o.o.
* da ne prima druge stipendije temeljem članka 9. stavka 1. točka 14. Zakona o porezu na dohodak (NN 115/16, 106/18, 121/19), a u vezi s člankom 6. stavkom 1. točka 4. i 5. Pravilnika o porezu na dohodak (NN 10/17, 128/17, 106/18, 1/19, 80/19) / da prima druge stipendije uz navođenje iznosa i vrste isplaćene stipendije,
* fotokopiju domovnice.

**VII.**

Prijave (sa dokumentacijom iz točke VI.) se podnose isključivo elektroničkom poštom na e-adresu: stipendije@hops.hr u razdoblju objave Natječaja, **od 9. do 24. siječnja 2020. godine.**

Prijave s nepotpunom dokumentacijom, kao i one podnesene izvan utvrđenog roka, neće se razmatrati.

Prijavnu dokumentaciju Društvo će čuvati godinu od dana zaključenja Natječaja nakon čega će se ista brisati.

O tijeku postupka kao i rezultatima Natječaja svi kandidati prijavljeni na Natječaj biti će obaviješteni elektroničkom poštom i to na e-adresu navedenu u Prijavnom obrascu.

Rezultati Natječaja (broj dodijeljenih stipendija) bit će javno objavljeni i to u roku od 60 dana od dana okončanja Natječajnog postupka na web stranici Društva.

Društvo zadržava pravo poništiti Natječaj u potpunosti ili u dijelu te ne prihvatiti prijavu pojedinog kandidata, odnosno ne prihvatiti prijavu niti jednog od kandidata, a uslijed čega kandidati nemaju pravo ni na kakve zahtjeve prema Društvu.

**VIII.**

Izabrani kandidat će s Društvom sklopiti ugovor o stipendiranju kojim se reguliraju međusobna prava i obveze. Ugovorom stipendist ostvaruje pravo na stipendiju tijekom studiranja (student preddiplomskog studija prilikom prelaska na diplomski ostvaruje pravo na viši iznos stipendije, ako je o tome pravovremeno dostavio Društvu dokaze) te zasniva radni odnos u svojstvu pripravnika na neodređeno vrijeme nakon završetka diplomskog studija uz obvezu ostanka na radu u Društvu dvostruko dulje od vremena za koje je primao stipendiju.

Izabrani kandidat je dužan odabrati HOPS-ovu stipendiju kao prvu i neoporezivu u kojem slučaju je dužan drugom isplatitelju dostaviti pisanu izjavu kojom ga obavještava o promjenama poreznih obaveza, ako je ta druga stipendija oporeziva.

Ako je izabrani kandidat primatelj stipendije s obvezom zasnivanja radnog odnosa kod drugog poslodavca i odluči se za stipendiju HOPS d.o.o., dužan se iste odreći (predočiti potvrdu) te prestati primati istu stipendiju, a sve prije sklapanja ugovora o stipendiranju s HOPS d.o.o.

Ostala prava i obveze kandidata i Društva biti će regulirane ugovorom o stipendiranju, kojeg će pripremiti Društvo, pri čemu kandidat koji ne sklopi takav ugovor neće imati bilo kakvih potraživanja ili prava prema Društvu.

Informacije o zaštiti osobnih podataka u HOPS d.o.o. možete pronaći u

 Općoj politici zaštite osobnih podataka na našim internetskim stranicama.

Izrazi koji se koriste u ovom Natječaju i njegovim prilozima, a imaju rodno značenje, koriste se neutralno i odnose se jednako na muški i ženski rod.